# Стилови

Стилови управљају укупним изгледом графикова, укључујући боје, фонтове, дебљине линија, цртице, мрежу и остало. Графици нуде избор уграђених стилова из којих можете одабрати, а можете и направити и уредити своје како бисте добили тачно онакав изглед какав желите.

# Примена стила

Активни стил се изабира у површи Подешавања фигуре, доступној у горњем углу бочне површи. Видите за више података. У одељку Изглед приказан је назив тренутног стила. Кликтањем на њега отвара се бирач стилова, који приказује све доступне стилове као прегледе. Кликните на било који стил да га одмах примените на фигуру. При пребацивању стилова, боје ставки, обележивачи и ширина линија се самостално поново мапирају како би одговарали циклусу боја новог стила. Међутим, било која својства ставки која су раније промењена остају зачувана при промени стилова.

# Стварање и управљање стиловима

За управљање стиловима, притисните дугме Управљај на страници бирача стилова, или отворите Уређивача стилова из менија програма. Уређивач стилова приказује све доступне стилове као прегледе.

За стварање новог стила, притисните Направи стил…, изаберите постојећи стил као почетни шаблон и дајте му назив. Ваш нови стил се одмах отвара у уређивачу, спреман за прилагођавање. Измене се самостално приказују у прегледу док уређујете.

# Увоз и извоз стилова

Прилагођени стилови се могу делити и учитавати чувањем у датотеке и учитавањем из датотека у Уређивачу стилова. Да бисте сачували стил, једноставно отворите свој прилагођени стил и изаберите Сачувај стил као… из примарног менија. Нове стилове можете увести помоћу могућности Увези датотеку… у Уређивачу стилова, или отворити нове стилове за уређивање помоћу могућности Отвори датотеку….

# Мењање стила

При мењању стила, могу се подесити следеће могућности:

## Опште

### Назив стила

Назив стила како се појављује у бирачу стилова.

### Фонт

Фонт који се користи за сав текст на слици, укључујући натписе оса, натписе деоница, наслов и легенду.

### Величина наслова

Величина наслова слике у односу на основну величину текста.

### Величина натписа

Величина ознака оса у односу на основну величину текста.

## Линија

Ова подешавања одређују подразумевани изглед за нове ставке. Могу се заменити за сваку ставку у уређивачу ставки.

### Стил линије

Подразумевани стил линије за нове ставке: ништа, пуна, тачкаста, искидана или црта-тачка. Ширина линије је подесива само када је изабран стил који није ништа.

### Ширина линије

Подразумевана дебљина линија.

### Обилеживачи

Подразумевани облик обележивача који се црта на свакој тачки података. Доступан је широк опсег облика. Величина обележивача се може подесити само када је изабран обележивач који није Ништа.

### Величина обележивача

Подразумевана величина обележивача.

## Траке грешке

Подразумевана подешавања изгледа за барове грешака, која се примењују на нове ставке. Ова подешавања се могу заменити по ставкама у уређивачу ставки.

### Дужина капице

Дужина водоравне капе на крају сваке траке грешке.

### Дебљина капице

Дебљина линија капа.

### Ширина линије

Дебљина линија трака грешака.

### Цртај изнад података

Када је омогућено, траке грешке се цртају изнад линије података и обележивача, уместо испод њих.

## Осе

### Ширина осе

Дебљина линија оса.

### Исцртај оквир

Када је омогућено, око области цртања се црта цео правоугаони кадар. Када је онемогућено, приказују се само осе које су у употреби.

## Врхови

### Смер ознака

Да ли су ознаке усмерене ка унутра или ка споља.

### Мале цртице

Када је омогућено, споредне ознаке се приказују између главних ознака. Ширина и дужина споредних ознака постају подешљиве када је ово укључено.

### Ширина / дужина главних ознака

Дебљина и дужина главних ознака.

### Ширина / дужина малих цртица

Дебљина и дужина малих цртица.

### Прикажи ознаке цртица на свим осама

Када је омогућено, натписи цртица се приказују на свим видљивим осама са цртицама, уместо само на осима са подацима. Да бисте приказали натписе цртица са обе стране сваке осе, уверите се да је Цртај оквир означено како би се осе исцртале.

### Цртице на доњој / горњој / левој / десној оси

За сваку осу се може независно укључити или искључити приказ цртица.

## Мрежа

### Прикажи мрежу

Мења видљивост позадинске мреже.

### Ширина мреже

Дебљина линија мреже. Може се подешавати само када је мрежа омогућена.

### Непровидност мреже

Провидност линија мреже, од 0 (невидљиво) до 1 (потпуно непровидно).

## Попуна

### Попуна вредности

Размак између оса и ознака вредности.

### Попуна натписа

Размак између оса и ознака оса.

### Попуна наслова

Размак између области нацрта и наслова фигуре.

## Боје

Следеће боје фигуре могу се појединачно подешавати: Текст, Цртице, Осе, Мрежа, Позадина и Оквир.

## Боје линија и боје трака грешке

Циклус боја линија дефинише низ боја које се самостално додељују новим ставкама како се оне додају у фигуру. Боје се могу додати помоћу дугмета Додај боју, појединачно уклонити или редоследом променити превлачењем. Засебан циклус боја је доступан за траке грешке.